CELEX: 32005D0932
Language: mt
Date: 2005-12-21 00:00:00
Title: 2005/932/KE: Deċiżjoni tal-Kummissjoni tal- 21 ta’ Diċembru 2005 li temenda l-Anness E tad-Direttiva tal-Kunsill 91/68/KEE fir-rigward ta’ l-aġġornament tal-mudelli taċ-ċertifikati tas-saħħa ta’ l-annimali ovini u kaprini (innotifikata taħt dokument numru C(2005) 5506) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               709
            
         DEĊIŻJONI TAL-KUMMISSJONI
   tal-21 ta’ Diċembru 2005
   li temenda l-Anness E tad-Direttiva tal-Kunsill 91/68/KEE fir-rigward ta’ l-aġġornament tal-mudelli taċ-ċertifikati tas-saħħa ta’ l-annimali ovini u kaprini
   (innotifikata taħt dokument numru C(2005) 5506)
   (Test b’rilevanza għaż-ŻEE)
   (2005/932/KE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju tan-nagħaġ u tal-mogħoż (1), u b’ mod partikolari l-Artikolu 14(2) tagħha,
   Billi:
   
               (1)
            
            
               Il-mudelli taċ-ċertifikati tas-saħħa għall-kummerċ intra-Komunitarju ta’ l-annimali ovini u kaprini għall-qatla, it-tismin u t-trobbija huma stipulati fl-Anness E tad-Direttiva 91/68/KEE bħala mudelli I, II u III rispettivament.
            
         
               (2)
            
            
               Problemi ta’ ċertifikazzjoni ġew affrontati mill-Istati Membri fejn il-veterinarju uffiċjali ma setax jiċċertifika r-rekwiżiti ta' residenza u waqfien, informazzjoni li jafha biss ir-raħħal.
            
         
               (3)
            
            
               Iċ-ċertifikati tas-saħħa għandhom jenfasizzaw li ċ-ċertifikazzjoni li tikkonċerna r-rekwiżiti ta' residenza u waqfien ikunu bbażati fuq dikjarazzjoni tar-raħħal jew fuq eżami ta’ l-arkivji li jinżammu skond ir-Regolament tal-Kunsill Nru 21/2004 (2) li jistabbilixxi sistema għall-identifikazzjoni u r-reġistrazzjoni ta’ l-annimali ovini u kaprini.
            
         
               (4)
            
            
               Id-Direttiva 91/68/KEE għandha, għalhekk, tiġi emendata b’mod xieraq.
            
         
               (5)
            
            
               Il-miżuri li hemm f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness E tad-Direttiva 91/68/KEE huwa emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tibda tapplika mill-15 ta’ Frar 2006.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-21 ta’ Diċembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 46, 19.2.1991, p. 19. Direttiva kif emendata l-aħħar bid-Deċiżjoni tal-Kummissjoni 2004/554/KE (ĠU L 248, 22.7.2004, p. 1).
   
      (2)  ĠU L 5, 9.1.2004, p. 8.
   
      ANNESS
      Anness E tad-Direttiva 91/68/KEE huwa emendat kif ġej:
      
                  1.
               
               
                  Fil-Mudell I, il-punt li ġej huwa inkluż qabel il-punt 12.4.1:
                  
                              “12.4
                           
                           
                              Fuq il-bażi ta' dikjarazzjoni bil-miktub mid-detentur jew eżami tar-reġistru ta’ l-impriża u d-dokumenti tal-moviment li jinżammu skond ir-Regolament tal-Kunsill (KE) Nru 21/2004, b’ mod partikolari fis-Sezzjonijiet B u C ta’ l-Anness ta’ dak ir-Regolament,”
                           
                        
            
                  2.
               
               
                  Fil-Mudelli II u III, il-punt 12.4 hu mibdul b'dan li ġej:
                  
                              “12.4
                           
                           
                              Fuq il-bażi ta' dikjarazzjoni bil-miktub mid-detentur jew minn eżami tar-reġistru ta’ l-impriża u d-dokumenti tal-moviment skond ir-Regolament tal-Kunsill (KE) Nru 21/2004, b’ mod partikolari fis-Sezzjonijiet B u C ta’ l-Anness ma’ dak ir-Regolament, dawn inżammu f’impriża waħda ta' l-oriġini għal perjodu ta’ mill-inqas 30 ġurnata qabel it-tagħbija, jew fl-impriża ta' l-oriġini mit-twelid tagħhom fejn l-annimali huma ta’ età inqas minn 30 ġurnata, u l-ebda annimal ta’ speċi ovina jew kaprina ma ġie introdott fl-impriża ta' l-oriġini matul l-aħħar 21 ġurnata qabel it-tagħbija u l-ebda annimal bijungulat ma ġie introdott minn pajjiż terz fl-impriża ta' l-oriġini matul it-30 ġurnata qabel it-tluq mill-impriża ta' l-oriġini, sakemm dawk l-annimali ma ġewx introdotti skond l-Artikolu 4a(2) tad-Direttiva 91/68/KEE.”